Document ID: 32009D0448

ROZHODNUTIE RADY
z 28. mája 2009,
ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora De Nederlandsche Bank
(2009/448/ES)
RADA EURÓPSKEJ ÚNIE,
so zreteľom na Protokol o Štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 27 ods.1,
so zreteľom na odporúčanie Európskej centrálnej banky ECB/2009/8 z 3. apríla 2009 Rade Európskej únie o externom audítorovi De Nederlandsche Bank (1),
keďže:
(1)
Účty Európskej centrálnej banky (ECB) a národných centrálnych bánk Eurosystému majú overiť nezávislí externí audítori odporúčaní Radou guvernérov ECB a schválení Radou Európskej únie.
(2)
Dňa 12. júla 2005 bol Josephus Andreas Nijhuis, registrovaný účtovník a predseda predstavenstva spoločnosti PricewaterhouseCoopers Accountants N.V., konajúci vo vlastnom mene, vymenovaný za externého audítora De Nederlandsche Bank od finančného roku 2005 na neurčitú dobu pod podmienkou každoročného potvrdenia.
(3)
Pán Nijhuis odstúpil z PricewaterhouseCoopers Accountants N.V. s účinnosťou od 1. októbra 2008 a z toho dôvodu je potrebné vymenovať nového audítora.
(4)
De Nederlandsche Bank vybrala za svojho externého audítora na finančné roky 2008 až 2011 spoločnosť PricewaterhouseCoopers Accountants N.V.
(5)
Rada guvernérov ECB odporučila, aby sa spoločnosť PricewaterhouseCoopers Accountants N.V. vymenovala za externého audítora De Nederlandsche Bank na finančné roky 2008 až 2011.
(6)
Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie 1999/70/ES (2),
ROZHODLA TAKTO:
Článok 1
Článok 1 ods. 8 rozhodnutia 1999/70/ES sa nahrádza takto:
„8. Spoločnosť PricewaterhouseCoopers Accountants N.V. sa týmto schvaľuje za externého audítora De Nederlandsche Bank na finančné roky 2008 až 2011.“
Článok 2
Toto rozhodnutie sa oznámi ECB.
Článok 3
Toto rozhodnutie sa uverejní v Úradnom vestníku Európskej únie.
V Bruseli 28. mája 2009

Labels: 2
4
9
18
15